Държавен вестник, бр. 95, 2011 г., стр. 79

БРОЙ  95	
Д Ъ Р Ж А В Е Н  В Е С Т Н И К 	
СТР.  79  
2. входните параметри на модела за стой­
ност под риск са калибрирани с исторически 
данни от непрекъснат 12-месечен период на 
значителни финансови сътресения, които 
могат да бъдат приложени към портфейла 
на банката;
3. приложение на 10-дневен равностоен 
период на държане;
4. стресираната стойност под риск се из­
числява поне веднъж седмично.“
3. Досегашната ал. 2 става ал. 3.
4. Създава се ал. 4:
„(4) Изборът на историческите данни по 
ал. 2, т. 2 се одобрява от БНБ и подлежи на 
годишен преглед от банката.“
§ 38. Член 308 се изменя така:
„Рискови фактори
Чл. 308. (1) Моделът за измерване на риска 
следва да обхваща достатъчен брой рискови 
фактори в зависимост от дейността на банката 
на съответните пазари.
(2) Когато рисков фактор е част от ценовия 
модел на банката, но не е включен в модела 
за измерване на риска, тя обосновава това 
изключване пред БНБ.
(3) Моделът за измерване на риска обхва­
ща нелинейните характеристики на опции 
и други продукти, както и корелационен и 
базисен риск.
(4) Приближения по отношение на риско­
вите фактори могат да се използват, когато 
историческите данни показват, че е налице 
съответствие с поведението на държаната 
действителна позиция.
(5) При определяне на рисковите факто­
ри се спазват минималните изисквания по 
чл. 309 – 312.
(6) Банката може да използва оценки на 
корелационни коефициенти между отделните 
рискови фактори, когато емпирична проверка 
доказва, че те са съществени. Системата за 
измерване на корелационните коефициенти 
следва да бъде надеждна и да бъде внедрена 
за всички основни фактори.“
§ 39. Член 315 се изменя така:
„Особени изисквания за специфичен риск
Чл. 315. (1) С разрешение на БНБ бан­
ката може да използва вътрешен модел за 
изчисляване на капиталовите изисквания 
за специфичен риск, ако той отговаря и на 
следните условия:
1. описва и обяснява историческите про­
мени в стойността на портфейла;
2. обхваща концентрацията в размера и 
състава на портфейла;
3. устойчив е при неблагоприятна пазарна 
среда;
4. извършват се бек-тестове, проверяващи 
изчерпателното обхващане на специфичния 
риск;
5. моделът обхваща съществените индиви­
дуални особености на подобни, но нееднакви 
позиции (name-related basis risk);
6. обхваща събитиен риск.
(2) Вътрешният модел оценява консерва­
тивно риска, възникващ от слабо ликвидни 
позиции и позиции с ограничена ценова 
прозрачност, чрез използване на реалистични 
пазарни сценарии. Приближенията са дос­
татъчно консервативни и се използват само 
когато наличните данни са недостатъчни или 
не отразяват истинската променливост на 
позицията или портфейла.
(3) Банката може да изключи от изчислени­
ето на капиталовото изискване за специфичен 
риск секюритизиращите позиции и позициите 
в кредитни деривати за n-то неизпълнение, за 
които прилага глава единадесета „Капиталови 
изисквания за позиционен риск“, с изключение 
на позициите, които са предмет на чл. 315д.
(4) Банката може да не отчита във вът­
решния си модел риска от неизпълнение и 
миграционния риск на дълговите инструмен­
ти, когато тези рискове се третират съгласно 
чл. 315а – 315г.
(5) Банка, използваща вътрешни модели, 
които не са получили одобрение от БНБ по 
този член, начислява отделно капиталово 
изискване за специфичен риск съгласно гла­
ва единадесета „Капиталови изисквания за 
позиционен риск“.“
§ 40. Създават се чл. 315а, 315б, 315в, 315г 
и 315д:
„Риск от неизпълнение и миграционен риск
Чл. 315а. (1) Банка, която прилага чл. 315 
по отношение на дългови инструменти, следва 
да разполага с отделен подход за отчитане на 
допълнителния риск от неизпълнение и на 
допълнителния миграционен риск, които не са 
обхванати при изчислението на стойността под 
риск, определено в чл. 315. Банката е в състо­
яние да докаже, че нейният подход отговаря 
на стандартите за надеждност по глава пета 
„Изчисляване на капиталовите изисквания за 
кредитен риск чрез използване на вътрешни 
модели“, при допускане за постоянно ниво 
на риска, като това ниво при необходимост 
се коригира, за да отрази въздействието на 
факторите ликвидност, концентрации, хеджи­
ране и опционни характеристики.
(2) Подходът за отчитане на допълнителния 
риск от неизпълнение и на допълнителния 
миграционен риск обхваща всички позиции, 
които са предмет на капиталови изисквания 
за специфичен лихвен риск, с изключение на 
секюритизиращите позиции и кредитните 
деривати за n-то неизпълнение.